
VENDIM
Nr. 72, datë 11.5.2017

MBI FILLIMIN E PROCEDURËS PËR LICENCIMIN E SHOQËRISË “PPC ALBANIA” SHA NË AKTIVITETIN E TREGTIMIT TË ENERGJISË ELEKTRIKE

Në mbështetje të neneve 16; 37 pika 2 germa “d” të ligjit nr. 43/2015 “për sektorin e energjisë elektrike”, neneve 4, pika 1, germa “e”, 5, pika 1 germa “e”, 10, pikat 1 dhe 3 të “Rregullores për
procedurat  dhe  afatet  për  dhënie,  modifikimi, transferimi,  rinovimi  ose  heqjen  e  licencave në sektorin e energjisë elektrike”, të miratuar me vendimin e bordit të ERE-s nr. 109, datë 29.6.2016
dhe nenit 19 pika 1 germa “a” të “Rregullave për organizimin, funksionimin dhe procedurat e ERE- s”, miratuar me vendimin nr. 96, datë 17.6.2016;  Bordi i Entit Rregullator të Energjisë (ERE), në
mbledhjen e tij të datës 11.5.2017, mbasi shqyrtoi relacionin për fillimin e procedurës për licencimin e shoqërisë “PPC Albania” sh.a., në aktivitetin e tregtimit të energjisë elektrike, të përgatitur nga
Drejtoria e Licencimit dhe Monitorimit të Tregut, konstatoi se:
Aplikimi i shoqërisë “PPC Albania” sh.a., plotëson tërësisht kërkesat e parashikuara nga ERE në
“Rregulloren  për  procedurat  dhe  afatet  për  dhënien,  modifikimin,  transferimin,  rinovimin  dhe
heqjen e licencave në sektorin e energjisë elektrike”, si më poshtë:
- Formati i aplikimit (neni 9, pika 1 germat “a”, “b”, “c”) është plotësuar në mënyrë korrekte.
- Dokumentacionin juridik, administrativ dhe pronësor (neni 9, pika 2  germat ( “a”, “b”, “c”, “d”, “e”, “f”, “g”) është plotësuar në mënyrë korrekte.
- Dokumentacioni financiar dhe fiskal, (neni 9, pika 3, germat “a”,  “c”, “d) është plotësuar në mënyrë korrekte.
- Neni 9, pika 3, germa, “b” (bilanci financiar i tre viteve të fundit) shoqëria “PPC Albania” sh.a., nuk ka ushtruar më parë aktivitet.
- Dokumentacioni teknik për aktivitetin e tregtimit të energjisë elektrike (neni 9, pika 4.8, germat
“a”, “b”, “c” dhe “d”) është plotësuar në mënyrë korrekte.
Për gjithë sa më sipër, bordi i ERE-s,

VENDOSI:

1. Fillimin e procedurës për licencimin e shoqërisë “PPC Albania” sh.a., në aktivitetin e tregtimit të energjisë elektrike.
2. Drejtoria e Licencimit dhe Monitorimit të Tregut, të njoftojë aplikuesin për vendimin e bordit
të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë,  brenda 30 ditëve kalendarike
nga  botimi në Fletoren Zyrtare.

